## Elisa Núñez realitza la primera visita a la Policia de la Generalitat

*** La consellera de Justícia i Interior destaca “el compromís amb l’excel·lència per a comptar amb uns cossos i forces de seguretat d’avantguarda i amb el nivell més alt de preparació”**

La consellera de Justícia i Interior, Elisa Núñez, ha destacat “la labor i la trajectòria dels policies que vetlen per la nostra seguretat i el nostre marc de convivència”, i hi ha afegit que “és un honor poder realitzar aquesta primera visita com a consellera de Justícia i Interior a la Unitat de Policia Nacional Adscrita a la Comunitat Valenciana”.

La responsable d’Interior de la Generalitat ha fet aquestes declaracions en la primera reunió que ha mantingut amb la comissària cap de la Policia de la Generalitat, Marisol Conde, i ha subratllat que el seu compromís és “garantir l’excel·lència per a comptar amb uns cossos i forces de seguretat d’avantguarda i amb el nivell més alt de preparació, així com donar solució a les seues justes reivindicacions. Un cos que, em consta, és altament valorat per la ciutadania”.

A més, Elisa Núñez ha transmés la voluntat del president de la Generalitat, Carlos Mazón, d’enaltir, i donar-hi suport, la gran labor de la Policia de la Generalitat, la qual constitueix “un referent en seguretat i protecció”.

Fecha: 25/07/2023